चिंगहई-तिब्बत रेलमार्ग
१,३३८ मीटर लम्बी फ़ेंघुओशन सुरंग ४,९०५ मीटर की ऊँचाई पर स्थित है और विश्व की सबसे ऊँची रेल सुरंग है। ४,०१० मीटर की ऊँचाई पर स्थित गुआंजियाओ सुरंग शिनिंग और गोलमुड के मध्य सबसे लम्बी सुरंग है और ३,३४५ मीटर की ऊँचाई पर स्थित यांग्बैजिंग सुरंग गोलमुड और ल्हासा के मध्य सबसे लम्बी सुरंग है। गोलमुड-ल्हासा अनुभाग का ९६० किमी या लगभग ८०% भाग ४,००० मीटर से अधिक की ऊँचाई पर है। कुल ६७५ पुल जिनकी लम्बाई १५९.८८ किमी है और ५५० किमी रेलमार्ग स्थाई-तुषार भूमि पर बिछाया गया है।
मंगला बाँध
मंगला बाँध (Mangla Dam, منگلا بند) आज़ाद कश्मीर के मीरपुर ज़िले में झेलम नदी पर स्थित एक बाँध है। यह विश्व का सातवाँ सबसे बड़ा बाँध माना जाता है और इसका नाम निकटवर्ती मंगला गाँव पर पड़ा। इसका निर्माण सन् १९६१ में आरम्भ और १९६७ में पूर्ण हुआ। इसे एक ब्रिटिश वास्तु कम्पनी द्वारा निर्धारित रूपरेखा पर ८ अमेरीकी कम्पनियों के एक गुट ने निर्मित करा। भारत इस पूरे क्षेत्र पर अपनी सम्प्रभुता का दावा करता है और इसे अपने जम्मू और कश्मीर राज्य का भाग मानता है।